Յոզեֆ Կադրաբա

Յոզեֆ Կադրաբա (, ), չեխոսլովակ ֆուտբոլիստ, հարձակվող։

Կենսագրություն 

Պրոֆեսիոնալ մարզիկի կարիերան սկսել է 1953 թվականին Լիբերեց քաղաքի «Սլովան» թիմում։ Զինվորական ծառայությունն անց է կացրել՝ 1954 թվականին հանդես գալով Պրահայի «Տանկիստ»-ում։ 1955 թվականին տեղափոխվել է Պրահայի «Սպարտա», որտեղ մասնակցելով 70 հանդիպման՝ խփել է 65 գոլ։ 1958 թվականին ընդգրկվել է Կլադնոյի SONP թիմում, որն այդ ժամանակ հանդես էր գալիս Չեխոսլովակիայի ֆուտբոլի առաջնության երկրորդ խմբում։ 1960 թվականին թիմը կարողացել է տեղափոխվել առաջին խումբ նաև Կադրաբայի ջանքերի շնորհիվ, ով համարվել է առաջնության լավագույն հարձակվողներից մեկը։ 1965 թվականին նա պայմանագիր է կնքել Պրահայի «Սլավիա»-ի հետ։

1967 թվականին Իսրայելից վերադառնալիս երբ թիմը կանգ է առել Վիեննայում, Կադրաբան լքել է «Սլավիա»-ն, մնացել Ավստրիայում, հինգ տարով բնակության իրավունք ստացել, բայց զրկված է եղել պրոֆեսիոնալ ֆուտբոլում հանդես գալու լիազորությունից։ Խաղացել է Վիեննայի քաղաքային առաջնությանը մասնակցող SC Hinteregger սիրողական թիմում։ 1971 թվականին SC Hinteregger-ը կարողացել է անցնել Ավստրիայի առաջնության երկրորդ խումբ։ 1972 թվականին Կադրաբայի՝ Ավստրիայում բնակվելու իրավունքի ժամկետը լրացել է, բայց նա հրաժարվել է վերադառնալ Չեխոսլովակիա, որտեղ նրան հեռակա կարգով դատապարտել էին երկու տարվա ազատազրկման։ Որոշ ժամանակ անց ֆուտբոլիստը Ավստրիայի քաղաքացիություն է ստացել։ Վերջին թիմերը, որոնց կազմում նա խաղացել է, եղել են վիեննական «Սլովան»-ը (1973-1979 թթ.) և «Ռապիդ»-ը, որտեղ հանդես է եկել ընդամենը կես մրցաշրջան։ 46 տարեկան հասակում Կադրաբան թոշակի է անցել։ Մահացել է 85 տարեկանում։

Չեխոսլովակիայի հավաքականում 
Չեխոսլովակիայի ազգային հավաքականի կազմում Յոզեֆ Կադրաբայի առաջնելույթը տեղի է ունեցել 1958 թվականի հոկտեմբերի 12-ին՝ Բուլղարիայի հավաքականի հետ հանդիպման ժամանակ։ Վեց տարի նա ընդգրկված է եղել երկրի ընտրանիում, մասնակցել է 17 խաղի, դարձել 9 գոլի հեղինակ։ Ընդ որում՝ մասնակցել է նաև աշխարհի առաջնության՝ 1962 թվականին Չիլիում անցկացված եզրափակիչ փուլի փլեյ-օֆի երեք հանդիպումներին, օգնել, որ թիմը գրավի երկրորդ տեղն ու արժանանա արծաթե մեդալների (ոսկին նվաճել են բրազիլացիները)։ 

Յոզեֆ Կադրաբան խաղադաշտում աչքի է ընկել գեղեցիկ ու արդյունավետ հնարքներով, հեռատեսությամբ, մտածված խաղով, գոլ խփելու անհագ ձգտումով։ Բարձր է գնահատվել գլխով վարպետորեն խաղալու նրա հմտությունը։

Ծանոթագրություններ

Գրականություն 
 Ve stopách Jan Koška, Josef Bican a František Pláničky (I. mužstvo kopané v ligovém ročníku 1965–1966),  SK Slavia Praha
 Frolík František - Osobnosti Rakovnicka a Novostrašecka s ukázkami jejich rukopisů, Jiří Červenka - Gelton,  Nové Strašecí, 2016 isbn = 978-80-88125-04-4

Արտաքին հղումներ 
 
  http://www.elibero.cz/index.asp?menu=602&record=8978 
 Josef Kadraba zemřel. Vicemistrovi světa z Chile bylo 85 let
 Český fotbal truchlí. Zemřel vicemistr světa Josef Kadraba, legendární kanonýr 
 Zemřel vicemistr z MS v Chile Josef Kadraba
 Odešla nejslavnější kladenská fotbalová osobnost, Josef Kadraba
 CS Fotbal 
 UEFA.com
 National Football Teams
 Transfermarkt.de
 
 
 

Ֆուտբոլիստներ
 Ֆուտբոլի հարձակվողներ‎
 Սպարտա Պրահայի ֆուտբոլիստներ